Sabin Sărmaș a prezentat Planul „Centura de Salvare”: „Asta îmi propun să fac”. VIDEO. (P)
Sabin Sărmaș, candidat independent pentru Primăria Cluj-Napoca, a prezentat planul „Centura de Salvare”, cu 10 soluții pentru decongestionarea traficului din municipiu.
Sabin Sărmaș a prezentat Planul „Centura de Salvare” în 10 Puncte. VIDEO. (P)
Sabin Sărmaș, candidat independent pentru Primăria Cluj-Napoca, a prezentat joi, într-o conferință de presă, planul „Centura de Salvare”, prezentând 10 soluții pentru decongestionarea traficului din municipiu.
Prima soluție prezentată de Sabin Sărmaș este conectarea sensului giratoriu de la intersecția Calea Turzii cu str. Făgetului, cu sensul giratoriu de la intersecția strada Bună Ziua cu strada Trifoiului.
„Se creează o alternativă pentru toți cei care stau în trafic pe Calea Turzii și pe strada Bună Ziua. Există constant blocaje pe ambele străzi și în funcție de ore pe ambele sensuri, blocajele vor fi diminuate sau eliminate prin crearea acestei noi legături”, a precizat Sabin Sărmaș.
A doua soluție este conectarea străzii Eugen Ionesco de la intersecție cu George Bacovia cu sensul giratoriu de la intersecția Calea Turzii cu Bună Ziua. Lungimea tronsonului este 400 de metri, iar prin asta se descongestionează traficul de pe strada Eugen Ionescu și Calea Turzii.
Următoarea soluție este asigurarea unei alternative de conectare între cartierul Mănăștur și cartierul Zorilor printr-un drum pe lângă cimitir.
„Ar conduce la eliminarea prin presiunea de trafic de pe strada Frunzișului. Alternativa va conecta Strada Gheroghe Dima de la interesecția cu Louis Pasteur cu strada Szenczi Molnar Albert”, a mai spus Sabin Sărmaș.
CITEȘTE ȘI:
Surparea străzii Uliului. Sabin Sărmaș, candidat independent pentru Primăria Cluj-Napoca, trage un semnal de alarmă: „Neglijență criminală”
A patra soluție este, pe lângă crearea sensului giratoriu de la intersecția Str. Constant Brâncuși cu Str. Borhanciului și lărgirea la patru benzi a celei din urmă, crearea unei alternative.
„Asigurarea unei alternative de conectare a cartierului Borhanci și cartierului Sopor prin crearea unei legături între Strada Borhanciului din zona TCI Social Club, spre strada Alexandru Vaida Voievod și finalizată la intersecția dintre str. Soporului cu strada Smaranda Brăescu”, a explicat Sabin Sărmaș.
Cea de-a 5-a soluție este asigurarea unei noi rute de conectare între cartierele Europa, Zorilor și cartierul Mănăștur. Alternativa va conecta str. Frunzișului cu str. Eugen Ionesco, respectiv str. Câmpului.
„Soluția va oferi o rută alternativă pentru locuitorii cartierelor Mănăștur, Zorilor, Făget și Europa de a se deplasa, evitând astfel aglomerarea de pe strada Frunzișului (varianta Zorilor-Mănăștur). În prezent, rutele dintre cartierul Europa/Făget și Mănăștur se realizează prin traversarea carierelor Zorilor, ceea ce încarcă traficul în aceste zone rezidențiale la orele de vârf”, a adăugat Sabin Sărmaș.
Soluția cu numărul 6 este crearea unei rute alternative între cartierul Mănăștur și comuna Florești.
„Crearea unei alternative la DN1 pentru interconectarea cartierului Mănăștur și implict a municipiului Cluj-Napoca, cu comuna Florești prin conectarea Drumului Sfântului Ion cu strada Valea Gârbăului din Florești”, a mai precizat Sabin Sărmaș.
Celelalte soluții cuprinse în planul „Centura de Salvare” sunt:
7. Crearea unei rute alternative între cartierul Gruia și comuna Baciu
8. Crearea unui sens giratoriu și extinderea parțială la 4 benzi integrale a Căii Baciului
9. Noi rute între Cartierul Iris și Cartierul Bulgaria
10. Culoare de mobilitate continuă pe strada Răsăritului
„Toate aceste rute importante totalizează sub 8000 de metri. Sunt atât de simple și cu un impact atât de mare. Sunt inginer, IT-ist la bază, știu că dacă nu funcționează X, mergi pe varianta Y. Asta am încercat să fac și cu acest plan, asta îmi propun să fac până în momentul în care o să avem centură ocolitoare a Clujului. Este planul lui Sabin Sărmaș ca să putem respira”, a conchis Sabin Sărmaș.
Publicat la comanda candidatului independent Sabin Sărmaș. Cod Mandatar Financiar: 24240078
CITEȘTE ȘI: